60/2015.(IX.25.) Kvt. számú határozat melléklete

**TÖMÖRKÉNY KÖZSÉG ÖNKORMÁNYZAT**

**KÉPVISELŐ-TESTÜLETE**

**BURSA HUNGARICA FELSŐOKTATÁSI ÖNKORMÁNYZATI ÖSZTÖNDÍJPÁLYÁZATRÓL SZÓLÓ SZABÁLYZATA**

**I. A szabályzat hatálya**

*A szabályzat hatálya* a Tömörkény Község közigazgatási területén ***állandó lakóhellyel* rendelkező, hátrányos szociális helyzetű**, felsőoktatási intézményben (felsőoktatási hallgatói jogviszony keretében) teljes idejű (nappali tagozatos), alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, egységes, osztatlan képzésben vagy felsőfokú szakképzésben, a képzésre vonatkozó keretidőn belül tanulmányokat folytató hallgatókra **(„A” típusú pályázat**), illetőleg az önkormányzat területén állandó lakóhellyel rendelkező, hátrányos szociális helyzetű, utolsó éves, érettségi előtt álló középiskolás, illetve felsőfokú diplomával nem rendelkező, felsőoktatási intézménybe felvételt még nem nyert érettségizett, felsőoktatási intézményben teljes idejű (nappali tagozatos) tanulmányokat folytatni kívánó fiatalokra terjed ki **(„B” típusú pályázat**).

**II. Az ösztöndíj igény benyújtásának módja**

 1. A Bursa Hungarica Felsőoktatási Önkormányzati Ösztöndíj pályázat útján nyerhető el a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III.26.) Korm. rendelet, a Bursa Hungarica Felsőoktatási Önkormányzati Ösztöndíjrendszer Általános Szerződési Feltételei, Pályázati kiírás és e Szabályzatban foglaltak szerint.

2. A pályázatot kiírásban szereplő határidőn belül, Tömörkény Község Önkormányzatánál kell benyújtani. A pályázati űrlap csak a kiírásban meghatározott csatolandó mellékletekkel együtt érvényes.

**III. Az ösztöndíj elbírálásának módja**

1. A pályázatról Tömörkény Község Önkormányzat Képviselő-testülete dönt.

*2 A Testület szociális rászorultság alapján rangsorolja a pályázókat, és a rendelkezésre álló költségvetési keretösszeg erejéig dönt az ösztöndíjban részesülőkről. A rangsor a meghatározott pontszámok összegzésével állítható fel.*

 *A pályázó összpontszámai alapján összesítő táblázat készül.*

*3. A pályázatok elbírálása során az alábbi szociális rászorultsági tényezők figyelembe vételével állapítja meg a sorrendet:*

1. *A pályázóval* ***egy háztartásban élők*** *(a pályázó állandó lakóhelye szerinti lakásban életvitelszerűen együttlakó, ott bejelentett vagy tartózkodási hellyel rendelkező személyek) egy főre jutó havi nettó jövedelme a mindenkori öregségi nyugdíj mindenkori legkisebb összegének:*

*aa.) 100%-át nem haladja meg: 30 pont*

*ab.) 100-120%-ig 25 pont*

 *ac.) 120-160%-ig 20 pont*

 *ad.) 160%-t meghaladja 0 pont*

1. *A pályázó házas 5 pont*
2. *A pályázó gyermeket nevel: 5 pont/gyermek*
3. *A pályázó önfenntartó: 10 pont*
4. *A pályázó eltartott: 3 pont*
5. *A pályázó háztartásában az eltartottak száma: 5 pont/fő*
6. *A pályázó szülei elváltak: 5 pont*
7. *A pályázó szülei különváltak: 5 pont*
8. *A pályázó szülője gyermekét/gyermekeit egyedül neveli: 10 pont*
9. *A pályázó árva: 20 pont*
10. *A pályázó félárva: 15 pont*
11. *A pályázó gyámolt: 15 pont*
12. *A pályázó gyermekvédelmi szakellátásban részesülő: 10 pont*
13. *A pályázó fogyatékossággal élő: 20 pont*
14. *A pályázó háztartásában tartósan beteg, vagy rokkant él: 10 pont*
15. A pályázó háztartásában munkanélküli él: 5 pont
16. *A pályázó részesül kollégiumi ellátásban: 5 pont*

 *r.) A pályázó naponta ingázik-e a lakóhelye és felsőoktatási intézménye között:*

 *5 pont*

 *s.) Egyéb, a pályázatot benyújtó hallgató szociális helyzetének megítélésekor figyelembe vehető igazolt tény, állapot, legfeljebb: 5 pont.*

4. A pályázónak a szociális rászorultsága igazolására a pályázata kötelező mellékleteként az alábbi okiratokat kell becsatolni:

* + A pályázó és a vele közös háztartásban élőkről nyilatkozat és a kérelem benyújtását megelőző hónapra vonatkozó jövedelemigazolás.
	+ Az egyszerűsített foglalkoztatás esetén az egyszerűsített foglalkoztatásra vonatkozó munkaszerződés másolatát, amennyiben szerződéssel nem rendelkezik nyilatkozatot/ nyilatkozatokat az egyszerűsített foglalkoztatásból származó jövedelemről.
* Jogviszonyból keletkező ellátásokból – nyugdíj, családi pótlék, árvajáradék, stb. – származó jövedelmét a kérelem benyújtását megelőző hónapra vonatkozó jövedelemigazolással, érvényes nyugdíjszelvénnyel, banki számlakivonattal, határozattal kell igazolni.
* Nyilatkozattételi kötelezettség nemleges esetben is fennáll, a kérelmezőnek és családtagjainak büntetőjogi felelőssége tudatában kell nyilatkozni.
* A ténylegesen kapott és fizetett gyermektartás díj igazolását (bírósági ítélet, postai feladóvevény vagy folyószámla kivonat, nyilatkozat stb.)
* Tartós betegség, rokkantság esetén az erről szóló orvosi igazolás.
* Az „A” típusú pályázathoz kötelező mellékelni a felsőoktatási intézmény által kiállított eredeti jogviszony igazolást.
* Ha a pályázó testvérei is tanulói hallgatói jogviszonyban állnak és 18 év felettiek, az erről szóló iskolalátogatási bizonyítvány.
* Egyéb a pályázatot benyújtó szociális helyzetének megítéléséhez figyelembe vehető igazolások.

 5. A pályázók közötti azonos pontszám esetén a bizottság az ösztöndíj odaítélésekor, további szociális rászorultságot, illetve azt befolyásoló, helyismeretén alapuló körülményeket is figyelembe vehet, indokolt esetben környezettanulmányt készíthet.

6. Az önkormányzati ösztöndíjat az a pályázó nyeri el, aki az önkormányzat pályázati kiírásában foglalt jogosító feltételeknek maradéktalanul megfelel, - továbbá az önkormányzati **ösztöndíj keretösszege korlátozott** volta miatti - sorrendben magasabb pontszámot ér el, és a támogatására keretösszeg fedezetet biztosít.

 7. A „B” típusú ösztöndíjasok szociális rászorultságát az önkormányzat a hivatala által évente egyszer felülvizsgálja.

8. Amennyiben az ösztöndíjas a szociális rászorultsága vizsgálata során kért igazolásokat nem bocsátja rendelkezésre, vagy a vizsgálat során az együttműködést egyéb módon kifejezetten megtagadja, az ösztöndíjas szociális rászorultságának megszűnését vélelmezni kell.

9. A pályázó az elbíráló szerv döntése ellen fellebbezéssel nem élhet.

**IV. Finanszírozási szabályok**

1. Az önkormányzati ösztöndíj egy főre jutó havi összegét Tömörkény Község Önkormányzata Képviselő-testülete havi 4.000 Ft-ban állapítja meg.

2. Az ösztöndíjak folyósítása a vonatkozó hatályos jogszabályoknak és a mindenkori pályázati kiírásnak megfelelően történik.

3. Az ösztöndíjas az önkormányzati ösztöndíjra való jogosultsága megszűnését, annak bekövetkezésétől számított 15 napon belül köteles írásban az önkormányzatnál írásban bejelenteni.

1. Az önkormányzat által megítélt ösztöndíjat annak odaítélését követően tanulmányi félévtől – külön határozattal – vissza kell vonni, ha az ösztöndíjban részesülő hallgató elköltözik az önkormányzat illetékességi területéről.
2. Amennyiben megállapítást nyert, hogy a pályázó a pályázatban nem a valóságnak megfelelő adatokat szolgáltatott, vagy a pályázati feltételeknek egyebekben nem felel meg, úgy önkormányzati támogatásban az adott pályázati évben a pályázó nem részesülhet, a pályázatot elnyert személyt pedig a jogosulatlanul felvett támogatás teljes összegének egyösszegben való visszatérítésére kell kötelezni határozattal.

**V. Záró rendelkezések**

1. Jelen szabályzat 2015. 09. 25-én lép hatályba.
2. A szabályzat rendelkezéseit minden olyan alkalommal, amikor Tömörkény Község Önkormányzata Képviselő-testülete csatlakozik a Bursa Hungarica Felsőoktatási Önkormányzati Ösztöndíjrendszerhez, az ösztöndíj odaítélése alkalmával értelemszerűen alkalmazni kell.

Tömörkény, 2015. szeptember 25.

Bánfi Sándor Dr. Faragó Péter polgármester jegyző